Kommer oor veiligheid van toeriste in SA | Maroela Media
Die parlement se portefeuljekomitee oor polisie en toerisme. (Foto: Chantall Presence/ANA)
LP's het Dinsdag gehoor aanvalle op toeriste in Suid-Afrika het steeds 'n negatiewe impak op persepsies omtrent die land as toerismebestemming.
Die parlement se portefeuljekomitee oor polisie en toerisme het vandag in werksessie met belanghebbendes oor toerismeveiligheid en -sekuriteit gehou. Dit kom ná verskeie voorvalle waarin toeriste onder misdaad deurgeloop het, insluitend die moord op 'n Oekraïnse toeris by Chapman's Peak in Kaapstad, 'n voorval wat internasionaal opspraak gewek het.
Blacky Komani, voorsitter van die Toerismesakeraad van Suid-Afrika (TBCSA), het aan LP's gesê die moord op Ivan Ivanov het "'n geweldige verlies in toerismebesprekings" tot gevolg gehad.
Ander voorvalle van geweldsmisdaad teen toeriste lei ook daartoe dat toeriste Suid-Afrika al minder as 'n veilige opsie vir vakansie sien.
Blitsopnames onder toerismeoperateurs het getoon nog 'n groot bron van kommer is toeriste wat van lughawens af agtervolg en beroof word. In die afgelope drie jaar is minstens 50 sulke voorvalle aangemeld.
Volgens Komani het nog 'n opname getoon dat minstens tien toeriste net tussen Junie en Julie vanjaar gekaap is.
Hy het aan LP's gesê een van die sleutelprobleme was dat daar nie behoorlik op die agtervolg-voorvalle gereageer word nie. "Een van ons grootste gebreke is dat ons nie krisisse goed hanteer en korrek kommunikeer wanneer 'n krisis gebeur nie."
TBCSA het ook bevraagteken of die heffings wat van operateurs verhaal word net gebruik word vir bemarking, of ook vir infrastruktuur aangewend word, soos veiligheidskameras en 'n moniteringsentrum om misdaad teenoor toeriste te hanteer. "Ons is bereid om geld en hulpbronne aan die SAPD en die departement van toerisme te voorsien om hierdie misdaad stop te sit," het Komani gesê.
Ek woon in die buiteland en ek Maak dit my persoonlike plig om mense , o.a. reisigers soos ek sterk af te raai om SA te besoek. En ek is nie alleen nie. Baie doen dit.
"Oh you're South African..I'd really wanna visit there…"
"No.. you don't. " En ek verskaf redes.
Bly weg . Daar is beter, veiliger bestemmings
Geweet dit gaan kom.
NIEMAND is veilig in SA nie.
Ek gaan van nou af sommer die crime stats na oorsese travel agents stuur.
Nou is hul skielik bekommerd na die droogmaak van die in beheer die laaste 25 jaar!!!
Met 'n skok skrik hul toe wakker oor die werklikheid van wat in SA aangaan!!!
Ek het al begin dink dat mense juis hierheen kom om eerstehands te ervaar hoe dit is om geroof, gekaap, verkrag of ernstig aangerand te word. Of erger nog, vermoor te word.
Dalk die verkoopstegniek van oorsese reisagentskappe. Is jy 'n adrenalien verslaafde? Gaan besoek Suid Afrika, veral as jy wit is, ervaar persoonlik hoe dit is om verkrag, beroof, of selfs vermoor te word. Maak egter seker dat jy 'n fris lewenspolis het voor jy gaan. Dit sal maak dat jou familie nie te lank oor jou sal troue nie.